alexandrainst/scandi-wiki huggingface dataset:
Julio Murat

Julio Murat (født 18. august 1961 i Karşıyaka i Tyrkia) er en katolsk prelat og titulærerkebiskop som er diplomat for Den hellige stol. Han ble den 9. november utnevnt til apostolisk nuntius til Sverige og Island.

Liv og virke

Prest
Julio Murat begynte sine prestestudier i Roma.  Den 25. mai 1986 ble Julio Murat presteviet i Peterskirken i Roma for erkebispedømmet İzmir av pave Johannes Paul II.

Han begynte i Den hellige stols diplomatiske tjeneste den 1. januar 1994, og ble postert til Indonesia, Pakistan, Hviterussland og Østerrike.

Erkebiskop, nuntius til Zambia og til Malawi
Dehn 27. januar 2012 utnevnte pave Benedikt XVI han til titulærerkebiskop av Orange og til apostolisk nuntius til Zambia. Han ble bispeviet 3. mars samme år av kardinalstatssekretær Tarcisio Bertone, S.D.B.; medkonsekererende var kurieerkebiskopene Dominique Mamberti og Savio Hon Tai-Fai S.D.B. 

Den 6. juni 2012 ble Julio Murat dessuten nuntius til Malawi.

Nuntius til Kamerun og Ekvatorialguinea
Pave Frans utnevnte ham til apostolisk nuntius til Kamerun den 24. mars 2017, og få dager etter dessuten til nuntius til Ekvatorialguinea.

Nuntius til Sverige og Island
Pave frans utnevnte ham den 9. november 2002 til apostolisk nuntius til Sverige og Island.

Episkopalgenealogi 
Hans episkopalgenealogi er:

 Kardinal Scipione Rebiba (1504–1577)
 Kardinal Giulio Antonio Santorio (1532–1602) *bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Erkebiskop Enrico Enríquez (1701–1756) *1743
 Erkebiskop Manuel Quintano Bonifaz (1698–1774) *1749
 Kardinal Buenaventura Córdoba Espinosa de la Cerda (1724–1777) *1761
 Kardinal Giuseppe Maria Doria Pamphilj (1751–1816) *1785
 Pave Pius VIII (1761–1830) *1816
 Pave Pius IX (1797–1878) *1827
 Kardinal Gustav Adolf von Hohenlohe-Schillingsfürst (1823–1896) *1857
 Erkebiskop Salvatore Magnasco (1806–1892) *1868
 Kardinal Gaetano Alimonda (1818–1891) *1877
 Kardinal Agostino Richelmy (1850–1923) *1886
 Biskop Giuseppe Castelli (1871–1943) *1911
 Biskop Gaudenzio Binaschi (1883–1968) *1930
 Erkebiskop Albino Mensa (1916–1998) *1960
 Kardinal Tarcisio Bertone (1934–) *1991
 Erkebiskop Julio Murat (1965–) *2013

Referanser

Eksterne lenker 
 

Tyrkiske katolske biskoper
Linjen Rebiba
Personer fra Izmir
Pavelige nuntier
Ambassadører til Zambia
Ambassadører til Malawi
Ambassadører til Kamerun
Ambassadører til Ekvatorial-Guinea
Ambassadører til Sverige
Ambassadører til Island
Clothes

Clothes har flere betydninger:

 Clothes (1914)
 Clothes (1920)
Malthinocantharis

Malthinocantharis er en slekt av biller i delgruppen (underfamilien) Silinae i familiegruppen bløtvinger.

Utbredelse 
Slekten er utbredt i Sør-Amerika (Brasil).

Systematisk inndeling 

 orden biller (Coleoptera)
 underorden Polyphaga
 overfamilie Cantharoidea
 familien  bløtvinger (Cantharidae)
 underfamilie Silinae  – med "rynkete" brystskjold. Ikke i Norge, men én art i Norden
 slekten Malthinocantharis Pic, 1914
 Malthinocantharis impressa Pic, 1914

Eksterne lenker 
 

Bløtvinger
Biller formelt beskrevet i 1914
Brasils insekter
Nosoglobulus

Nosoglobulus er en slekt av biller.

Utseende 
Små (2-2,5 millimeter), avlangt-ovale, noe hvelvede, blankt svarte biller. Antennene er nokså korte og klubbeformede, beina ganske korte.

Levevis 
Nosodendridene er skogsinsekter. De voksne billene kan finnes, ofte tallrikt, på blomster eller ved utflytende sevje på gamle løvtrær. Larvene lever under barken på døde trær, der de voksne også kan finnes. Disse artene lever i høytliggende områder og er funnet 1600-2500 meter over havet.

Utbredelse 
Slekten er utbredt i Asia (Nepal, Kina, Laos).

Systematisk inndeling 

 Ordenen biller, Coleoptera
 Underordenen Polyphaga
 Overfamilien Bore- og hettebiller,Bostrichoidea
 Familien Nosodendridae  
 Slekten Nosoglobulus Háva, 2003
 Nosoglobulus loebli (Háva, 2003)
 Nosoglobulus smetanai (Háva, 2003)
 Nosoglobulus wakaharai Hisamatsu, Yamasako & Háva, 2011

Referanser

Eksterne lenker 
 

Biller
Biller formelt beskrevet i 2003
Rhopalosilpha

Rhopalosilpha er en slekt av biller som hører til familien klannere (Dermestidae). De lever av dødt animalsk materiale, for eksempel kjøtt, hud, pelsverk og ull. Mange arter kan gjøre betydelig skade på lagrede matvarer, tekstiler og biologiske samlinger. En del av disse artene har blitt spredt med handel over store deler av verden. Det er kjent 24 arter fra Norge, mange av dem bare eller hovedsakelig innendørs.

Utbredelse 
Slekten er utbredt i Asia (Saudi-Arabia, Iran).

Systematisk inndeling 

 Ordenen biller, Coleoptera
 Underordenen Polyphaga
 Overfamilien klannere, Dermestoidea – bare én familie
 Familien klannere, Dermestidae Latreille, 1804
 Underfamilien kjøttklannere, Dermestinae  Latreille, 1804
 Stammen Marioutini Jacobson, 1913
 Slekten Rhopalosilpha Arrow, 1929 
 Rhopalosilpha wasmanni Arrow, 1929

Referanser

Eksterne lenker 
 

Biller formelt beskrevet i 1929
Skadedyr
Klannere
Sefrania

Sefrania er en slekt av biller som hører til familien klannere (Dermestidae). De lever av dødt animalsk materiale, for eksempel kjøtt, hud, pelsverk og ull. Mange arter kan gjøre betydelig skade på lagrede matvarer, tekstiler og biologiske samlinger. En del av disse artene har blitt spredt med handel over store deler av verden.

Utseende 
En liten (4-5 millimeter), avlangt-oval, gulbrun klanner. Hannens antenner er karakteristiske med de innerste leddene ganske små, de tre ytterste er lange og tynne og utgjør det meste av antennen. Hunnen er større og bredere og har ganske korte antenner.

Levevis 
Klannerne lever av dødt dyrisk materiale og kan klare seg med svært lite fuktighet, slik at de kan spise tørrfisk, nålede tørre insekter, lær og andre tørre materialer. Ute i naturen lever de av kadavere, matrester i fuglereir, insektrester i vepse- og humlebol og lignende. De nyklekte larvene er svært aktive og kan komme seg inn gjennom ganske små åpninger.

Utbredelse 
Sefrania bleusei er utbredt i Nord-Afrika, men kjennes også innført til Polen og Frankrike.

Systematisk inndeling 

 Ordenen biller, Coleoptera
 Underordenen Polyphaga
 Overfamilien klannere, Dermestoidea – bare én familie
 Familien klannere, Dermestidae
 Underfamilien pelsbiller (pelsklannere), Attageninae  Laporte de Castelnau, 1840
 Stammen Attagenini Laporte de Castelnau, 1840
 Slekten Sefrania Pic, 1899 
 Sefrania bleusei Pic, 1899
 Sefrania sabulorum (Beal, 1984) - hører sannsynligvis ikke hjemme i denne slekten

Referanser

Eksterne lenker 
 Bilde av Sefrania bleusei
 

Biller formelt beskrevet i 1899
Klannere
Anjali Bhimani

Anjali Bhimani (født 30. august 1974) er en amerikansk skuespiller. Hun er mest kjent for å ha gitt stemmen til Symmetra i videospillet Overwatch og Rampart i videospillet Apex Legends.

Oppvekst 
Bhimani ble født 30. august 1974 i Cleveland i Ohio. Hennes foreldre, Ela og Bharat Bhimani, er begge doktorer. Hun er av indisk opphav og vokste opp i Orange County i California. Hun er utdannet ved Northwestern University.

Karriere 

Bhimani har samarbeidet med Mary Zimmerman siden 1997, da hun spilte en indisk prinsesse i Mirror of the Invisible World, et stykke basert på det persiske diktet De syv skjønnheter. Hun spilte Myrrha, en figur fra gresk mytologi, i premieren for det Zimmerman-regisserte stykket Metamorphoses i 1998, samt Off-Broadway-åpningen i 2001. Teaterkritiker Albert Williams skrev i hans omtale (i avisen Chicago Reader) positivt om Bhimanis danseferdigheter. Hennes Broadway-debut var når Metamorphoses ble satt opp på Circle in the Square Theatre i 2002.

I 2004 ble Bhimani reserve for Ayesha Dharker og Madhur Jeffrey sine figurer i Andrew Lloyd Webbers musikal Bombay Dreams. I løpet av skuespillets produksjon ved The Broadway Theatre, forlot Dharker stykket og Bhimani tok over rollen hennes. Hun spilte «The Sparrow» i en framførelse av den tsjekkiske operaen Brundibár i 2006. Quake, et stykke som Bhimani medproduserte og -regisserte, ble framført ved Open Fist Theatre Company sin First Look Festival of New Plays i 2011. I Zimmermans oppføring av Jungelboken ved Goodman Theatre i 2012, hadde Bhimani rollen som ulvemoren.

Bhimani har dukket opp i flere TV-serier som All My Children, Spesialavsnittet, Sopranos, Journeyman, Shark, Flight of the Conchords og En moderne familie. Hun har også stemmen til figuren Symmetra i førstepersonsskytespillet Overwatch, hvor hun, sammen med de andre stemmeskuespillerne for spillet, mottok Behind the Voice Actors Award for Best Vocal Ensemble in a Video Game i 2016. I 2021 hadde hun en gjesteopptreden i Exandria Unlimited, en spin-off fra den Dungeons & Dragons-baserte webserien Critical Role.

Filmografi

Film

Fjernsyn

Videospill

Referanser

Eksterne lenker 
 
 

Personer fra Cleveland
Stemmeskuespillere fra USA
Skuespillere fra USA
Litteraturåret 1841

Litteraturåret 1841 er en oversikt over utgivelser, hendelser, prisvinnere og avdøde personer med tilknytning til litteratur i 1841.

Nye bøker
 Edgar Allan Poe: Mordene i Rue Morgue

Fødsler

|-
|Januar ||21. || Eduard Schuré ||  || forfatter og esoteriker ||align=center|88 ||align=center|1929 || 
|-
|Mai ||5. || Kristofer Janson ||  || prest (unitar) og forfatter ||align=center|76 ||align=center|1917 || 
|-
|Oktober || 1. || Sophus Aars ||  || embetsmann og forfatter ||align=center|89 ||align=center|1931 || 
|}
8. september – Carl Snoilsky, svensk greve, diplomat og skald (død 1903)
27. oktober – Edvard Bäckström, svensk forfatter, avismann, sangtekstforfatter og oversetter (død 1886)

Dødsfall

|-
|Februar ||5. || Per Adolf Granberg ||  || forfatter ||align=center|70 ||align=center|1770 || 
|-
|April ||30. || Peter Andreas Heiberg ||  || forfatter ||align=center|82 ||align=center|1758 || 
|-
|Juli ||27. || Mikhail Lermontov ||  || forfatter ||align=center|26 ||align=center|1814 || 
|}
12. januar – Märta Helena Reenstierna, svensk dagbokforfatter (født 1753)
19. februar – Ulrika Carolina Widström, svensk forfatter (født 1764)
29. april – Aloysius Bertrand, fransk poet (født 1807)

Referanser
Skike

Skike, også kjent som Nordic cross skating, er en type sportsutstyr som kan sammenlignes med rulleski, men er ulikt fra tradisjonelle rulleski ettersom de kan brukes offroad samt at de har bremser. I likhet med rulleski har skikes et hjul foran og ved “halen” av en aluminiumsramme som kan festes til foten.

I motsetning til rulleski og rulleskøyte er dekkene til skikes fylt med trykkluft. Dette gjør at skikes i tillegg til på asfalt også kan brukes i tøffere off road-terreng som blant annet grus og annet ujevnt underlag. De luftfylte hjulene bidrar også til å redusere vibrasjonene på ujevnt terreng. 

Skikes festes med stropp på alle typer sko. Bremsen på hælen lar brukeren bremse gradvis eller stoppe ved å skyve tilbake underbenene.

Navnet er en kombinasjon av ordene skate og bike. Skikes ble oppfunnet av Otto Eder i 1997.

Eksterne lenker 
 Skikens historie og om oppfinneren Otto Eder

Sportsutstyr
Cegal

Cegal er et teknologiselskap som ble etablert i Stavanger i 2001. Selskapet har spesialisert seg innen energisektoren, og tilbyr industriell programvare, konsulenttjenester samt sikre og stabile skydriftstjenester. Cegal har over 900 ansatte fordelt på 24 kontorer i ni land. Selskapet har etablert, norsk eierskap, et investorkonsortium ledet av investeringselskapet Norvestor bestående av Argentum, Cubera og DWS blir hovedeier I tillegg er Credo Partners og Ferd eiere sammen med ansatte.

Eksterne lenker 
Hjemmeside

Etableringer i 2001
Næringsliv i Rogaland
Tiffani

Tiffani (Tiffani Café / Tiffani Frogner / Galleri Tiffani) ble åpnet i 1981 og har adresse Behrens' gate 2 med inngang fra Skovveien. Stedet er Frogners eldste café og det er også av de eldste fortsatt eksisterende barene i Oslo. Stedet er kjent som et lokalt samlingssted for et variert klientell av beboere på Frogner og kunstnere. Stedet har hatt mange ulike eier opp igjennom årene og drives i dag som kunstgalleri og bar.

Historikk 
Tiffani ligger på hjørnet i Skovveien/Behrens' gate på Frogner. Caféen ble etablert som salatbar i 1981, men endret etter hvert profil og ble et populært utested hvor blant annet Pushwagner og andre kunstnere vanket. Stedet har i alle år delt kjøkken med den italienske pizzarestauranten Pizza da Mimmo.

En påskeferie siste halvdel av 1990-årene holdt kafeen stengt for oppussing, den uken dekorerte Pushwagner en vegg i kjelleren på treplater med motivet «God dag alle sammen», et motiv hentet fra serien "En dag i familien manns liv".

Tiffani er et sentralt sted i alle 4 bøkene til forfatter Alexia Bohwim, blant annet i boken Frognerfitter fra 2008. I boken «Frogner Babylon» fra 2021 treffer leseren igjen Billie Bohr og hennes barn, begge visstnok unnfanget på toalettet i baren Tiffani’s på Frogner.

Det såkalte bartender-drapet fant sted på Tiffani i 2018. Veronika Kocabkova, en tsjekkisk kvinne i 20-årene var på opplæring på Tiffani Café da hun ble knivstukket og senere døde på sykehuset. En 52 år gammel tsjekkisk mann ble dømt til fengsel i 16 år for drapet på kjæresten.

I 2020 åpnet Galleri Tiffani hvor Eric Ness Christiansen nå har forvandlet den legendariske puben med samme navn til galleri og bar – og opererer som husets kurator.

Referanser

Litteratur 
 Petter Mejlænder: Hariton Pushwagner – biografien. EAN: 9788248922940, 2018, s. 456–457

Serveringssteder i Oslo
Frogner
Kultur i Oslo
Dorte Warnøe Høgh

Dorte Warnøe Høgh (født 1969) er en dansk journalist og manusforfatter. På slutten av 1990-tallet arbeidet hun på den lokale TV-stasjonen Kanal 2. Senere kom hun til DR og TV 2. Hun har etter det i all hovedsak arbeidet i filmbransjen.

Filmografi (utvalg)

Filmer 
 2010: Kvinden der drømte om en mand – (manus sammen med Per Fly) 	
 2005: Drapet – (manus sammen med Per Fly, Kim Leona og Mogens Rukov) 
 2003: Arven – (manus sammen med Per Fly, Kim Leona og Mogens Rukov)

TV-serier 
 2021: Kastanjemannen –  (manus)
 2020: Når støvet har lagt sig – (manus sammen med Ida Maria Rydén)
 2018: Ben 
 2013–2016: Dicte, sesong 1, 2 og 3 – (manus sammen med Ida Maria Rydén og  Tine Krull Petersen)
 2006: Anna Pihl – (manus 9 episoder) 	
 2000: Hotellet – (manuskonsulent)

Kortfilmer 
 2008: Grisen – (regi, manus sammen med Anders Frithiof August. Etter en  novelle av Lars Saabye Christensen.)
 2001: Herretoilettet – (manus sammen med Miriam Nørgaard)

Priser og nominasjoner

Priser 
 2022: Robertprisen for årets TV-serie for Kastanjemannen, sammen med Mikkel Serup, Morten Kjems Juhl og Stine Meldgaard Madsen
 2005: Nordisk råds filmpris for Drapet, sammen med Per Fly, Ib Tardini, Kim Leona og Mogens Rukov

Nominasjoner 
 2008: Nominert til Oscar for beste kortfilm for Grisen.

Noter

Referanser

Eksterne lenker 
 

Danske manusforfattere
Danske regissører
Danske journalister
Danske programledere
Vinnere av Nordisk råds filmpris
Robertprisen for årets TV-serie
Grete Brunvoll

Grete Brunvoll (født 27. april 1930, død 4. november 2022) var en norsk ballettdanser, av Aftenposten omtalt som verdens eldste aktive ballerina, basert på en kåring av Guinness rekordbok i 2010.

Ifølge hennes biografi Et liv på tå, debuterte hun på Nationaltheatret i 1945 i treakteren Maskarade av Ludvig Holberg. Der danset hun med andre som var elever i Rita Toris akademi som sto for koreografien. Grete ble med i det nystartede Den Norske Opera & Ballett i 1958, hvorfra hun trakk seg tilbake som 40-åring og meldte overgang til Rikskonsertene og danset i ytterligere 21 år. Hun danset hver dag til 2021.  Hun var også aktiv instruktør i Rita Toris akademi og ledet dette i mange år efter Tori's bortgang i 1967. Hun var også danser, pedagog og koreograf i Viktor Trutt Ballettskole mange år.

Grete het opprinnelig Grete Møller, datter av Frigg-fotballspilleren Arne Møller (1904–1963) og Johanne Danielsen (1909–1996) som var mannequin fra Bergen.  Søsteren Mette Møller (1934–2001) var også danser. Farens søster Else Møller turnerte Europa med ballett. Grete ble i 1950 gift med operasanger Jonas Brunvoll (1920–1982). De møttes på «Carmen» på Nationaltheatret i 1948. De var foreldre til danseren og skuespilleren Bente Brunvoll (f. 1954) og pianostemmeren Kim Brunvoll (f. 1951).

Utgivelser

Referanser

Eksterne lenker 
 

Norske dansere
Norske sakprosaforfattere
Personer tilknyttet Den Norske Opera & Ballett
Jeppe Kaas

Jeppe Kaas (født 1966) er en dansk filmkomponist og skuespiller, utdannet trompetist fra Rytmisk Musikkonservatorium i 1992. Som skuespiller har han hatt roller i flere filmer og TV-serier, men han har særlig utmerket seg som komponist.

Per 2022 har han mottatt Robertprisen for årets musikk fire ganger og Robertprisen for årets originale sang én gang; i 2007 for musikken til	Rene hjerter (sammen med Mikael Simpson), i 2009 for Kandidaten, i 2016 for Skammerens datter og i 2021 for musikken til Rettferdighetens ryttere (alle for årets musikk). I 2012 fikk han prisen for årets originale sang for melodi til «Lille frk. Himmelblå» 
i filmen Dirch.

Kaas er sønn av skuespilleren Preben Kaas. Han er halvbror til Nikolaj Lie Kaas.

Referanser

Eksterne lenker 
 
 

Danske musikere
Danske komponister
Filmmusikkomponister
Danske skuespillere
Slekten Kaas (med Muren)
Robertprisen for årets musikk
Vinje (andre betydninger)

Vinje er et stedsnavn flere steder i Norge og et vanlig etternavn, men har også flere betydninger:

Vinje stedsnavn 
 Vinje, en kommune i Øvre Telemark i Vestfold og Telemark fylke
 Vinje (Heim), et sogn i Hemne kommune og en tidligere kommune i Trøndelag

Personer 
 Aasmund Olavsson Vinje
 Kari Vinje

Vinje kirke 
 Vinje kirke (Telemark), en korskirke i Vinje kommune
 Vinje kirke (Hemne), en åttekantet kirke på Vinjeøra i Heim kommune
 Vinje kirke (Voss) er en langkirke fra 1871 i Voss kommune i Vestland fylke.

Næringsliv 
 Vinje Biletgalleri, et kunstmuseum i Vinje, Telemark
 Vinje bruk, den største jordbruks- og skogbrukseiendommen i Mosvik i Trøndelag
 Vinje Idrettslag, et idrettslag fra Vinje i Telemark
 Vinje kraftverk, et vannkraftverk i Skiensvassdraget i Vinje kommune
 Vinjes Transport, transportfirma fra Trondheim

Vinjefjorden 
 Vinjefjorden (Nordmøre), en fjord i Møre og Romsdal
 Vinjefjorden (Vinje), en fjord i Møsvatn i Telemark

Andre kombinasjonsord 
 Vinjeboka, den eldste bevarte trolldomsboken i Norge
 Vinjebreen, en isbre i Orvinfjella i Dronning Maud Land
 Vinjeronden, et fjell i Innlandet
 Vinjerock, en rockefestival på Eidsbugarden i Jotunheimen
 Vinjesjøen (Mosvik), et fredet hus i Mosvik
 Vinjestoga, Åsmund Olavsson Vinjes barndomshjem i Telemark
 Vinjevatn, en innsjø i Vinje kommune
 Vinjevegen, en gammel seterveg på riksvei 3, i Ringebu
 Vinjeøra, et tettsted i Heim kommune
 Vinjeåi, ei elv og et vassdrag i Vinje kommune
Angie Bowie

Angela Bowie (født 1949 som Mary Angela Barnett) er en amerikansk skuespiller. Hun var gift med David Bowie fra 1970 til 1980. De fikk sønnen Duncan Jones som er regissør.

Referanser

Eksterne lenker 
 
 

Skuespillere fra USA
Jan Myhre

Jan Emil Myhre ( født 1968) er en norsk økonom og Financial Advisor Business Marked for DNB.  

Han ble opprinnelig utnevnt for en styrerolle i  Klett Flyg og Lyg  på seks år. Myhre ble i styreleder i mai 2022 gjenoppnevnt til Flyg og Lyg sjef for en ny åremålsperiode 

Myhre var ut året 2011 salgsdirektør i Telenor Norge og Telenor Mobil AS, en stilling han hadde fra 1. november 2018. Han har også tidligere arbeidet i Merkantil Data og kjenner organisasjonen godt fra stillinger som markedsleder, seniorøkonom og leder for investerings gruppa i tiden 1998–2021.

Myhre er cand.oecon. fra Universitetet i Oslo i 1977 og hadde både Trygve Haavelmo og Leif Johansen som forelesere. I 1985-1986 hadde han et forskningsopphold ved University of California, Berkeley. Fra 1993 til 1998 var han professor II ved Handelshøyskolen BI.

Jan Emil Myhre sykle i eliteserien i elsykkel lag for Klett Sykkellag  siden 2019-årene.

Norske økonomer
Norske syklister
Juozapas Matulaitis-Labukas

Juozapas Matulaitis-Labukas (født 19. januar 1894 i Greikonys i Guvernementet Vilna, død 28. mai 1979 i Kaunas) var en litauisk katolsk biskop.

Liv og virke

Prest
Etter å ha studert fra 1913 til 1918 på presteseminaret i Vilnius ble han i 1918 ordinert til prest. Han var kapellan i Žasliai, Kalesninkai og Švenčioni. 

Årene 1922-1926 studerte han sosiale og økonomiske vitenskaper i Tyskland og Sveits. i 1926 ble han doktor i samfunnsvitenskap. Siden 1926 var han kansellist i bispedømmet Kaišiadorys. I 1928 ble han generalvikar der, først under biskop Juozapas Kukta, senere under biskop Teofilius Matulionis.  

Han tok seg av byggearbeidene til Kaišiadorys-katedralen, kurien, bispedømmets hvilehjem i Birštoni og anliggender verdrørende menighetsøkonomien. I 1942 ledet han som kapitularvikar bispedømmet Kaišiadorys. 

Sammen med biskop Teofilius Matulionis ble han i 1946 arrestert av sovjetisk sikkerhetstjeneste. Han  ble dømt til 10 år i fangeleir i Sibir. 

Han returnerte til Litauen i 1955 og ble utnevnt til altarist av Raseiniai. Årene 1957-1965 underviste han ved ved Kaunas interdiocesane presteseminar. 

Den 6. mai 1965 ble han valgt til guvernør av Kaunas erkebispedømme og Vilkaviškis bispedømme.

Biskop
Den 5. desember 1965 ble han bispeviet oblatfedrenes generalat på Via Aurelia i Roma av kardinal Carlo Confalonieri og medkonsekratorene kurieerkebiskop Antonio Samorè og biskop Stefan László av Eisenstadt; og og utnevnt til apostolisk administrator av Kaunas erkebispedømme og Vilkaviškis bispedømme. Han innehadde disse stillingene til sin død. 

I  1965 deltok han på den siste sesjonen av Det andre Vatikankonsil. I årene 1966-1979 formann for for de litauske biskopers ordinariekollegium.

Han er gravlagt på Šiluva-basilikaens gravlund.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Kardinal Carlo Confalonieri (1893-1986) *1941
 Biskop Juozapas Matulaitis-Labukas (1894-1979) *1965

Referanser

Eksterne lenker
 Dr. Ign. Urbonas. Vyskupas J. Labukas-Matulaitis

Litauiske katolske biskoper
Personer fra Prienai kommune
Linjen Rebiba
Fødsler i 1894
Dødsfall i 1979
Deltakere på Andre Vatikankonsil